paragraph_text: Parksosaurus (gušter Williama Parksa) rod je ornitopoda hipsilofodonata iz razdoblja maastrichtija iz kasnokredske formacije Horseshoe Canyon u Alberti (Kanada). Naše znanje zasniva se na uglavnom djelomično sklopljenim kosturima i nepotpunoj lubanji, po kojima se raspoznaje da je bio malen, dvonožan dinosaur-biljožder. Pripada nekolicini opisanih ornitopoda iz kasnokredske Sjeverne Amerike (prije oko 70 milijuna godina), koji ne pripadaju među hadrosauride.